Domna Khomjuk

Domna Maksimovna Khomjuk (js. Zakharova, , js. Захарова; š. čohčâmáánu 10. peeivi 1954, Koarrdõgk, Murmansk, Sovjetlitto) lii kieldâsämmilâš zooteknikkár, kirječällee já musikkár, kii lii porgâm kieldâsämikielâ já -kulttuur iäláskitmist.

Eellim
Domna Maksimovna Zakharova šoodâi čohčâmáánu 10. peeivi 1954 Koarrdõgkist. Suu vaanhimeh láin pajeulmuuh já palhâšum suátiveteraaneh. Suu eeči lâi Maksim Antonovich Zakharov (1919–1984) já suu enni Marija Ivanovna Zakharova (1922–2008). Sunnui šoddii ohtsis oovce párnážid.

Ive 1962 sovjetlittoliih meridii huksiđ čäcivyeimilájádâs já puáđđuđ Koarrdõgkjuuvâ. Muáddi ive maŋeláá peerâ kaartâi varriđ Luujáávrán, ko ubâ Koarrdõgk paasij čääsi vuálá.

Sun luvâškuođij zootekniik Sortavala eennâmtuáluopâttuvvâst. Valmâštum maŋa sun poorgâi paijeel 25 ihheed eennâmtuáluuásádâhkoddeest. Maŋeláá sun poorgâi sierâlágán almoshaldâttâhpargoin. Kuhes hárjánem lii šoddâm meid sierâlágán luáttámušpargoin tegu 10 ihheed Luujäävri vaaljâlävdikode saavâjođetteijen.

Muusik
Kieldâsämmilij ärbivuáválâš vookaalmuusikšlaajâ livvt () lii lamaš uási Khomjuk elimist aaibâs šoddâm rääjist. Sehe Khomjuk enni já ákku livvtijn já aainâs-uv suu enni lâi tobdos livvtejeijee. Suu enni livvtij tagarijn muusikjuávhuin ko Luujäävri aalmuglâš lávlumjuávhust Lujavvr () já muusikjuávhust "Ojar" (). Suu livvteh láá vyerkkejum el. Taažâst, Eestienâmist já Saksaast. Domna uábbi Anfisa Agejeva lii meid tobdos livvtejeijee.

Ive 2002 Khomjuk livvtij vuossâmuu keerdi Sámi Grand Prix -juoigâm- já lávlumkištoost. Sun uásálistij juoigâmuásán pittáin Luojavr, mii muštâl suu kaavpugist Luujäävrist. Iivij 2003 já 2019 sun uásálistij siämmáá uásán oovtâst oobijnis Anfisa Agejevain. Ive 2003 suoi livvtijn pitá Duottar já ive 2019, Vuess. Ive 2021 Khomjuk livvtij oppeet ohtuu. Talle pitá nommâ lâi Parrša vigket.

Palhâšumeh
Pessijâšlávurduv 2019 Khomjuk vuoitij Áillohaš-muusikpalhâšume.

Diskografia
Nurâldâhskiäruh
Khomjukist láá pitáh čuávuváin skiäruin:

 2002 – Sámi Grand Prix 2002, pittáin Luojavr
 2003 – Sámi Grand Prix 2003, pittáin Duottar oovtâst Anfisa Agejevain
 2014 – Сборник саамских песен
 2015 – Сборник саамских сказок
 2017 – Богатырь Ляйне
 2019 – Sámi Grand Prix 2019, pittáin Vuess oovtâst Anfisa Agejevain
 2021 – Sámi Grand Prix 2021, pittáin Parrša vigket

Käldeeh
Larsen, Dan Robert já Paul, Aleksander. Ovddideaba áiton giela buoremus sáddenáiggis. NRK Sápmi. 2.4.2021.  Čujottum 17.4.2021 (orjâlâškielân) 

Anti, Kila. Leudejeaddjit lassánit. Ávvir. 21.11.2018. Čujottum 17.4.2021 (orjâlâškielân)

История саамской семьи в летописи Великой Отечественной войны. Murmansk kuávlu sisašijministeriö. 7.5.2020. Čujottum 17.4.2021 (ruošâkielân)

Дежкина, Галина. В Мончегорске прошел вечер «Маленький народ Большого Севера». Khibini. 17.11.2016. Čujottum 17.4.2021 (ruošâkielân)

Mustonen, Tero (toim.). Waters of Health 2020 – Season 1 Report. Snowchange Cooperative. s. 8. Skammâmáánu 2020. Čujottum 17.4.2021 (eŋgâlâskielân) 

Balakina, D. C. já Bolšakova N. P. Альманах саамской литературы Almanakh saamskoi literaturi. Živaja Klassika. 2019. ISBN 978-5-4489-0229-1. s. 226–227. Čujottum 7.4.2021 (ruošâkielân)

Избирательная комиссия Мурманской области. Murmanskii vestnik. 20.5.2011. Čujottum 17.4.2021 (ruošâkielân) 

Наумова, Светлана. Сохрани очаг свой. Murmanskii vestnik. 8.2.2012. Čujottum 16.4.2021 (ruošâkielân) 

Катериничев, Игорь. А новая страница открывается. Murmanskii vestnik. 22.1.2013. Čujottum 17.4.2021 (ruošâkielân) 

Захаров Максим (1919 – 1984). Фонд сохранения и изучения родных языков народов Российской Федерации. Čujottum 8.4.2021 (ruošâ- já kieldâsämikielân) 

Захарова Мария (1922 – 2008). Фонд сохранения и изучения родных языков народов Российской Федерации. Čujottum 8.4.2021 (ruošâ- já kieldâsämikielân) 

Rasmus, Linnea. Oanehaččat: Anne Nuorgam ON bissovaš foruma ságadoallin, Berg ja Hermansson vuittiiga SGP-gilvvu, Áillohaš-bálkkašupmi Domna Khomjukii ja europarlamentarihkkár evttoha sápmelaččaide iežas doaimmahaga Brusselii. Yle Säämi. 23.4.2019. Čujottum 6.1.2021 (orjâlâškielân)

Hætta, Wenche Marie. Hvem-Hva-Når om Sámi Grand Prix NRK Sápmi. 29.03.2007. Čujottum 6.1.2021 (tárukielân)

Luokka:Áillohaš-muusikpalhâšume vyeitteeh
Luokka:Ive 1954 šoddâmeh
Luokka:Kieldâsämmiliih
Luokka:Sovjetlittoliih kirječälleeh
Luokka:Sovjetlittoliih lávlooh
Luokka:Sämmiliih kirječälleeh
Luokka:Sämmiliih lávlooh